Normandia

Normandia (prantsuse Normandie) on ajalooline piirkond Prantsusmaa põhjaosas La Manche'i ääres.

10. sajandil moodustati Normandia hertsogkond.

1956. aastal jaotati Normandia kaheks haldusüksuseks: Alam-Normandiaks ja Ülem-Normandiaks. 2016. aastast on nad ühendatud Normandia piirkonnaks, mille pindala on 29 906 km² ja elanike arv 3 327 966. Piirkonna keskused on Rouen ja Caen. Piirkonna prefektuur on Rouenis, nõukogu peakorter Caenis.

Normandia koosseisu on kuulunud ka Kanalisaared.

Suuremad jõed on Seine, Orne, Vire, Eure, Risle, Robec, Touques ja Couesnon.

6. juunil 1944 toimus Normandia dessantoperatsioon, mis kujutas endast teise rinde avamist Saksamaa poolt okupeeritud Euroopas.

 Välislingid 

Kategooria:Prantsusmaa ajaloolised piirkonnad